b'\n_START_ARTICLE_\nDru\xc5\xbeina kometov\n_START_PARAGRAPH_\nDru\xc5\xbeina kometov je skupina kometov, ki imajo podobne tirnice._NEWLINE_Izvor oziroma nastanek kometov iste dru\xc5\xbeine ni vedno enak. Dru\xc5\xbeine lahko nastane tudi zaradi vpliva planeta, ki je zajel ve\xc4\x8dje \xc5\xa1tevilo kometov razli\xc4\x8dnih izvorov (primer: Jupiter obvladuje Jupitrovo dru\xc5\xbeino kometov, ki nimajo skupnega izvora in so bili zajeti iz ve\xc4\x8djega \xc5\xa1tevila tirnic). Obi\xc4\x8dajno je vrh porazdelitev afelijev kometov ene dru\xc5\xbeine pribli\xc5\xbeno na razdalji, ki je enaka razdalji enega izmed velikih planetov od Sonca (npr. Jupitra). Planet tako mo\xc4\x8dno vpliva na tirnico kometa, da se njegova prvotna tirnica lahko mo\xc4\x8dno spremeni. Mo\xc5\xbeen je tudi prehod iz ene dru\xc5\xbeine v drugo zaradi vpliva planeta.'